Author: Институт перевода Библии
Date: 2022-09-30T19:46:42.645891+00:00

КъэбарышӀур: Апостол Иуан ящэнэрэ тхылъэу ытхыгъэр

КъэбарышӀур: Апостол Иуан ящэнэрэ тхылъэу ытхыгъэр

1. Апостол Иуан ящэнэрэ тхылъэу ытхыгъэр

Апостол Иуан ящэнэрэ тхылъэу ытхыгъэр

Апостол Иуан ящэнэрэ тхылъэу ытхыгъэр

1. 1

АПЭРЭШЪХЬ

АПОСТОЛ ИУАН ЯЩЭНЭРЭ ТХЫЛЪЭУ ЫТХЫГЪЭР

ШӀуфэс

1^1Сэ чылыс зэӀукӀэм инахьыжъхэм сащыщэу[*], о, Гай лъапӀэу шъыпкъэкӀэ шӀу слъэгъурэм, мы тхылъыр къыпфэсэтхы+.

2СилъапӀ, упсэоу, пстэумкӀи утхъэжьэу ущыӀэнэу Тхьэм селъэӀу, угурэ упсэрэ зэрэпсэфыхэрэм фэдэу. 3Сыда пӀомэ, тшы куп заулэ къакӀуи, о уишъыпкъагъэ игугъу ашӀызэ, шъыпкъагъэм тетэу узэрэзекӀорэр къызаушыхьатым, лъэшэу сыгушӀуагъ. 4Сибынхэр шъыпкъагъэм тетхэу зэрэзекӀохэрэр зызэхэсхыкӀэ, ащ нахь гушӀогъошхо зи сиӀэп+.

5СилъапӀ, тшыхэр хымэхэми, шӀоу афапшӀэрэмкӀэ шъыпкъагъэ уиӀэу озекӀо+. 6Ахэмэ чылыс зэӀукӀэм ыпашъхьэ уишӀулъэгъу къыщаушыхьатыгъ. Тхьэм ыгу зэреӀурэм тетэу, ягъогукӀэ ахэмэ ӀэпыӀэгъу уафэхъумэ, шӀу пшӀагъэу мэхъу. 7Сыда пӀомэ, а тшыхэм шӀошъхъуныгъэ зимыӀэхэм ӀэпыӀэгъу зи къаӀамыхэу, Христос ыцӀэ пае гъогум техьагъэх. 8Арышъ, ащ фэдэ цӀыфхэм ӀэпыӀэгъу тафэхъун фае, Ӏофэу шъыпкъэм фашӀэрэмкӀэ гъусэ тафэхъуным пае+.

Диотрефрэ Димитрыйрэ

9Чылыс зэӀукӀэм тхылъ фэстхыгъ, ау Диотрефэу ахэмэ пащэу афэхъунэу фаем тидэрэп. 10Арышъ, сыкъызыкӀокӀэ, Ӏофхэу ащ ышӀэхэрэр къыхэзгъэщыщтых, гущыӀэ ӀаехэмкӀэ къызэрэттегущыӀэрэр къэсӀощт. Ащи къыщымыуцоу, тшыхэр ригъэблагъэхэрэп, езгъэблэгъэнхэу фаехэми афимыдэу апэуцу, чылыс зэӀукӀэми чӀефыжьых.

11СилъапӀ, ер зышӀэрэм илъэужхэм шъуарымыкӀоу, шӀу зышӀэрэм илъэужхэм шъуарыкӀу. ШӀу зышӀэрэр ары Тхьэм ибын. Ер зышӀэрэм шӀошъхъуныгъэкӀэ Тхьэр ылъэгъугъэп+. 12ЦӀыф пстэури Димитрый шӀукӀэ шыхьат къыфэхъух, ежь шъыпкъэри шӀукӀэ ащ шыхьат фэхъу. Тэри шӀукӀэ шыхьат тыфэхъу, тишыхьатныгъи зэрэшъыпкъэр ошӀэ+.

Аужырэ шӀуфэс гущыӀэхэр

13Къыпфэстхынэу сиӀэр бэ, ау джы къэлэмрэ мэрчэп къамзыйрэкӀэ къыпфэстхынэу сыфаеп+. 14ШӀэхэу услъэгъунышъ, тызэдэтӀысэу тызэдэгущыӀэным сыщэгугъы.

15Гупсэф уиӀэу опсэу. МыщкӀэ щыӀэ ныбджэгъухэми шӀуфэс къыуахыжьы. МодыкӀэ щыӀэ ныбджэгъухэм ацӀэкӀи шӀуфэс сфяхыжьи, аӀапэ сфэубытыжь. Амин.

* 1:1 Сэ чылыс зэӀукӀэм инахьыжъхэм сащыщэу – еплъ Якъубэ 5:14.

+ 1:1 1 Иуан 3:18, 2 Иуан 1:1
+ 1:4 2 Иуан 1:4
+ 1:5 Гал. 6:10, Евр. 13:1
+ 1:8 1 Тим. 5:18

+ 1:11 Орэд ЛъапӀэхэр 33:15, Орэд ЛъапӀэхэр 36:27, 1 Иуан 2:29, 1 Иуан 3:6

+ 1:12 Иуан 21:24

+ 1:13 2 Иуан 1:12

+ https://ibt.org.ru/ebook?id=ADG

Table of Contents

- КъэбарышӀур: Апостол Иуан ящэнэрэ тхылъэу ытхыгъэр

- Апостол Иуан ящэнэрэ тхылъэу ытхыгъэр

- АПЭРЭШЪХЬ